«Հաջորդ փուլը նոյեմբերին է սպասվում, երբ էլ ավելի են խստացվելու պատժամիջոցները, որոնք անդրադառնալու են նավթագազային ոլորտին: Պետք է փաստենք, որ Թրամփի հայտարարությունից հետո արևմտյան 150-200 ընկերությունները, որոնք այս ընթացքում գրանցվել էին և փորձում էին աշխատանքներ իրականացնել Իրանում, դուրս են գալիս և ավելի վատ վիճակում են դնում երկրի տնտեսությունը»,-ասաց Գոհար Իսկանդարյանը: Նա նշեց, որ թեպետ եվրոպական երկրները հայտարարում են, թե չեն միանալու պատժամիջոցներին, սակայն տեսնում ենք, որ եվրոպական բիզնեսը նույնպես դուրս է գալիս Իրանից: Նրանք դիմում են այդ քայլին, որովհետև Թրամփը շատ կոնկրետ հայտարարել է՝ այն ընկերությունները, որոնք Իրանի հետ կաշխատեն, հնարավորություն չեն ունենա իրենց գործունեությունը ծավալելու ԱՄՆ-ում: